દેશના લગભગ દરેક રાજ્યમાં એક જ્ઞાતિનું વર્ચસ્વ રહ્યું છે. સમયે સમયે તેને પડકાર ફેંકાતો રહ્યો છે અને વિરુદ્ધમાં અન્ય જ્ઞાતિઓનું જોડાણ પણ થતું રહ્યું છે. બીજું આઝાદી પછી ઓળખ ઊભી કરવાનો તબક્કો શરૂ થયો ત્યારે પ્રારંભમાં ભાષાકીય એકતાનો મામલો ઊભો થયો હતો. ભાષા મુદ્દે એકતાના માહોલના કારણે જ્ઞાતિનો ભેદ ભૂંસાઈ ગયો હતો. પણ ભાષાવાર રાજ્યો બની ગયા એટલે જ્ઞાતિવાર અને પ્રદેશવાર વિભાજનો ઊભા થયા. મદ્રાસ રાજ્યમાંથી તેલુગુભાષી જુદા પાડવા માગતા હતા, ત્યારે બધા જ એક હતા. આંધ્રની રચના થઈ ગઈ એટલે તેલંગણા પ્રદેશમાંથી અલગતાની માગ ઊઠી. ભવિષ્યમાં રેડ્ડી અને કમ્મા જેવી જ્ઞાતિઓ વચ્ચે સ્પર્ધા થશે.